
Deși Sf. Munte este dominat de probleme bisericești, aşa cum a fost de la bun început, în ceea 
ce priveşte așa numitul Calendar vechi (iulian), pătimeșie, însă, din pricina urmărilor 
schimbărilor calendarului. Părinţii athoniţi s-au împărțit în două tabere: cei care-l pomenesc pe 
patriarhul ecumenic și cei care nu-l pomenesc, deoarece îl socotesc drept pricină a acestei 
schimbări în cadrul Bisericii. 


Această tristă împărţire care a existat încă din 1924, a avut și alte triste urmări. A avut drept 
consecinţă răceala religioasă din „lume”, a zdruncinat credinţa în imuabilitatea Sf. Canoane și 
ale decretelor sinodale, i-a îndepărtat pe tineri de valorile duhovnicești și i-a divizat pe cei din 
„ume” în două partide opuse. 


Divizarea membrilor Bisericii în „Noii calendarişti” și „vechii calendariști” are drept consecinţă 
tulburări în societate, atât în rândurile clericilor cât și ale mirenilor. Trebuie observat că cei ce 
urmează vechiul Calendar (tradițional) sunt numeroși, cam a patra parte din populaţia Greciei. 
lar aceștia constituie partea ei cea mai patriotică. 


Prin urmare trebuie făcute orice efort de către Biserică și guvernul elen de a readuce 

Calendarul vechi (iulian) spre slava lui Dumnezeu și a naţiunii elene. 


Nimeni nu se află în necunoștință de cauză asupra faptului că încă din 1924 a existat o serioasă 
agitaţie în conștiința unui mare segment al poporului elen — și cu adevărat în cadrul acelui 
segment care este dedicat din toată inima tradiţiilor creștino-elene. Această agitaţie a fost 
provocată și există până în ziua de azi drept consecinţă a schimbării inoportune a Calendarului 
eclezial al sărbătorilor, pentru a putea fi adaptat după cum s-a spus — Calendarului politic. 
(Acesta din urmă a fost instituit cu puţin timp mai înainte ca fiind nou, în locul Vechiului 
Calendar care fusese urmat până atunci). 


Se ştie de către toţi că n-a avut loc nici o agitaţie în legătură cu schimbarea Calendarului politic. 


Poporul nostru l-a acceptat liniştit, convins de declaraţiile făcute de către guvern și anume că 
schimbarea avea drept scop tranzacţia mai ușoară a problemelor de natură comercială cu alte 
țări. 


În ciuda acestui lucru, deodată, și fără un motiv și fără argumente serioase, Calendarul 
bisericesc, sau succesiunea sărbătorilor cu dată fixă, s-a schimbat, zilele acestor sărbători fiind 
mutate cu 13 zile mai înainte. 


Argumentul oferit pentru această schimbare a fost acela că ziua noastră naţională — adică ziua 
Declaraţiei de independenţă din 1821 — și praznicul BuneiVestiri să poată fi sărbătorite în 
aceeași zi. 


Această inovaţie a răsturnat ordinea bisericească stabilită de veacuri. Au avut loc nereguli 
inadmisibile în cadrul Bisericii. Astfel, uneori, Postul Sf. Apostoli este complet abolit, iar alteori 
este restrâns la câteva zile, în funcţie de data Sf. Învieri a Domnului în legătură cu Noul 
Calendar. În plus această inovaţie crește cu 13 zile, perioadă în care este îngăduită carnea în 
alimentaţie între Crăciun și lăsatul secului de carne. 


Pe lângă aceste schimbări, introducerea Noului Calendar a răsturnat întreaga ordine vrednică 
de laudă a Bisericii noastre, conform căreia probleme serioasă urmează a fi rezolvate atât 

sinodal, cât și prin hotărârea comună a tuturor Bisericilor creștin-ortodoxe. Această ordine a fost 
păstrată cu sfințenie încăm de la întemeierea Bisericii, adică de pe vremea Sf. Apostoli. 


După aceea, a fost susţinută prin Sinoadele ecumenice sau prin cele locale, dar niciodată 
unilateral. 


Acest mod de a rezolva problemele majore ale Bisericii, precum şi păstrarea tradițiilor și a 
formelor stabilite ale Tipicului Bisericii, precum Calendarul sărbătorilor, sunt apărate de decrete 
imperiale, de hotărâri apostolice și de Sfintele canoane ale Sinoadelor ecumenice și locale. 


Chiar după jurisprudenţa contemporană, pentru ca o parte a Constituţiei unei ţări să poată fi 
revizuită, este necesară o adunare naţională. În ciuda tututor aceste stări de lucruri, în cazul 
schimbării Calendarului, nici Bisericile ortodoxe naţionale nu au fost consultate și nici măcar 
ierarhia locală. Inovația a fost săvârşită ca din partea poliţiei și nu de către un Sinod 
panortodox. 


Drept consecinţă, clericii și mirenii eleni au fost teribil de intrigaţi. Majoritatea clericilor, al căror 
statut era acela de angajaţi în Biserică, s-au supus ordinului, îndreptându-se prin faptul că voiau 
astfel să prevină o schismă în Biserică. Acest lucru s-a întâmplat când statul a primit marea 
încercare a dezastrului din Asia Mică. 


Schisma n-a putut fi evitată deoarece membrii sfântului cler, ai mănăstirilor și ai comunității 
academice s-au ridicat împotriva inovației forțate. Ei erau oameni curajoși, plini de 
dumnezeiască râvnă. Ei au atras atenţia asupra pericolelor induse de o astfel de schimbare. Ei 
au stigmatizat felul în care s-a produs schimbarea, și i-au luminat pe cei cucernici în ceea ce 
privește acest act antiortodox. Astfel, au apărut în Biserică vechii calendariști. 


Vechii calendariști sunt credincioși până la moarte tradiţiilor Bisericii. Ei au spirit de lepădare de 
sine, lucru dovedit în biserici, mănăstiri și în instituţiile de caritate ctitorite de ei și întreţinute fără 
de vreun ajutor din partea statului. El este dovedit și de clerici, care, deși sunt persecutați și 
loviți de sărăcie, îşi împlinesc datoriile fără salarii sau subvenții, lucruri de care se bucură doar 
clericii din Biserica „oficială”. În plus, ei sunt recunoscuţi de către toţi drept adevăraţi patrioți. 

Aceste lucruri sunt scrise pentru istorie, spre a dovedi caracterul evident anticanonic și 
antiortodox al schimbării calendarului în Biserica Ortodoxă. 


Mulţi cred că vechii calendarişii vor ca să aibă loc revizuirea calendarului politic spre a aduce 
dezordini în problemele sociale și comerciale ale oamenilor. 


Din această pricină ei se opun cu tărie opiniilor și acţiunilor vechilor calendarișii. 


Însă, comit în acest fel o greșeală. Vechii calendariști nu cer revizuirea calendarului politic. 


În ceea ce privește sărbătorirea Zilei naţionale, acest lucru poate fi lesne rezolvat deoarece 
există neînţelegeri în ceea ce priveşte momentul exact când a început războiul de 
independenţă, iar pe atunci grecii nu urmau Noul Calendar. 


Există doar o soluţie la probleme Calendarului , și aceasta este revenirea la vechiul Calendar. 
Acest lucru trebuie săvârșit prin hotărârea comună a Sf. Sinod la Bisericii elene și a Guvernului 
elen. Acest lucru poate fi ușor de împlinit, cu condiţia să existe smerenie și bunăvoință. Întocmai 
precum Biserica elenă a introdus în mod unilateral Noul Calendar, în același chip ea poate 
reveni la cel vechi. 


Nădăjduim ca Guvernul nostru să aducă pace în Biserică și ca Sf. Sinod, ca o Maică iubitoare, 
purtând de grijă celui de pe urmă mădular al ei să aprobe revenirea la Vechiul Calendar de 
dragul unităţii. Acest lucru se va întâmpla cu toţi grecii, cu o singură gură și inimă, slăvind, în 
același trup, Atotsfântul nume al Dumnezeului nostru. 


A greşi e omeneșşte, dar a stărui în greșeală este de neiertat și era un păcat. 


Revenirea la Vechiul Calendar va aduce pacea în conștiința tuturor. Aceasta va aduce unitatea 
și pacea în Biserica noastră și va întări credinţa, care este atât de necesară în lumea noastră 
atât de zdrunicată duhovniceșşie. Va fi o mare bucurie în cer și pe pământ pentru fericitul 

eveniment al revenirii grecilor la sfânta lor tradiţie. Noi ne rugăm din inimă pentru acest lucru. 


Fragment din cartea „Fericitul Stareţi Gavriil Dionisiatul” de Constantin Cavarnos, 
apărută cu binecuvântarea PS Galaction, Episcopul Alexandriei și Teleormanului. 


Constantin Cavarnos a fost un profesor universitar, absolvent al Harvard University, autorul a 
numeroase cărți filosofice și duhovnicești, vieţi ale sfinţilor moderni și din trecut. 


https://www.librariasophia.ro/autor/cavarnos-constantine  https://en.wikipedia.org/wiki/Const 
antine Cavarnos 

